Nóg 'n hittegolf tref SA | Maroela Media
Suid-Afrikaners moet dié week liefs binne bly. So sê Lulama Pheme, weervoorspeller van die Suid-Afrikaanse Weerdiens.
Pheme het bevestig dat Suid-Afrika tans 'n hittegolf ervaar en dat warm toestande tot Donderdag in die meeste van die provinsies wat dié hittegolf ervaar – dele van Limpopo, Noordwes, Gauteng en die Vrystaat – sal voortduur. In die Wes-Kaap en die Noord-Kaap sal dié toestande egter net tot môre duur.
"Dit is as gevolg van 'n hoëdrukstelsel wat tans ervaar word," sê Pheme. Hoëdrukstelsels word oor die algemeen met hoër temperature geassosieer.
Volgens die Suid-Afrikaanse Weerdiens sal Vryburg in die Noord-Kaap vyf keer dié week temperature van meer as 40 °C haal terwyl Pretoria Donderdag 42 °C sal bereik. In Bloemfontein sal die kwik môre en Woensdag tot 39 °C styg.
Pheme raai mense aan om sover moontlik binne te bly, die middagson ten alle koste te vermy en om baie vloeistowwe in te neem om dehidrasie te voorkom.
In Douglas NC reeds 44° vandag
Mense moet asb net ook aan hulle diere by die huis dink. Maak seker dat hulle genoeg water en koelte het. Probeer waterbakke onder koelte kry, diere wil nie warm water drink nie.
Wat van al die diere in die veld is? Kyk iemand na hulle?
Onthou waterbakke in die tuin vir die voëltjies ook!!
Ek sit basies daagliks water en broodkrummels uit v die voeltjies. Ek hoop baie mense dink daaraan om dit te doen.